**Nu știu**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu știu

Eu nu știu când s-au spălat pe mâini

doar Pillat-nainte de-a ordona să suie

biciuind în lătrături de câini,

pe cel ce și-a dus crucea, spre-a fi bătut în cuie!

Nici știu cum te-au privit atunci,

cei ce te-au întins pe crucea ta, pe spate,

doar mulțimea privea în ochii tăi adânci,

atunci când a ales de te-a trimis la moarte!

Nu știu câți au plâns când te-au văzut pe cruce

cu sângele țâșnind din rănile deschise,

dar te plângea măicuța. nemaiputând a duce

durerea morții tale și parcă înlemnise!

Nici astăzi eu nu știu câți încă te mai vor,

din câți se-nchină-ntr-una la sfânta ta icoană,

dar știu că simt Iisuse un tăvălug de dor,

și-n locul tău, în mine e-un gol precum o rană!